সঙ্গমের জলে মলের ব্যাক্টেরিয়া ২০ গুণ! দেখুন ভয়ঙ্কর রিপোর্ট

ওয়েব ডেস্ক: প্রয়াগরাজে সঙ্গমের (Mahakumbh 2025) জলে মলের ব্যাক্টেরিয়ার (Faecal Bacteria) উপস্থিতি নিয়ে ব্যপক জলঘোলা হয়েছে দেশের রাজনৈতিক মহলে। কেন্দ্রের রিপোর্টে মাত্রাতিরিক্ত দূষণ (Pollution) ধরা পড়লেও সেই রিপোর্টকে কার্যত উড়িয়ে দিয়েছেন উত্তরপ্রদেশের (Uttar Pradesh) মুখ্যমন্ত্রী যোগী আদিত্যনাথ (Yogi Adityanath)। মলের ব্যাক্টেরিয়া তো দূর, সেই জল নাকি পানেরও যোগ্য- এই দাবি করেন তিনি। কিন্তু তারপর সঙ্গমের জল পরীক্ষা করানোর পরেই ধরা পড়ল আসল ছবিটা।

সম্প্রতি, প্রয়াগরাজে সঙ্গমের জল ল্যাবরেটরিতে পরীক্ষা করা হলে তাতে ভয়ঙ্কর ছবি ধরা পড়েছে। রিপোর্টে দেখে যাচ্ছে, প্রতি ১০০ মিলিলিটার সঙ্গমের জলে ফিকাল কলিফর্ম ব্যাক্টেরিয়া রয়েছে ৪৯,০০০-এর বেশি। যেখানে প্রতি ১০০ মিলিলিটার জলে এই ব্যাক্টেরিয়ার উপস্থিতি ২,৫০০ পর্যন্তকে স্বাভাবিক বলে ধরা হয়। তাহলেই ভাবুন, পান তো দূর, এই জলে স্নান করাটাও কতটা ভয়ঙ্কর হতে পারে।

আরও পড়ুন: মহাকুম্ভে কুকর্ম! মহিলাদের স্নানের ভিডিও বিক্রি হচ্ছে চড়া দামে

সঙ্গমের জল নিয়ে একের পর এক রিপোর্ট সামনে এলেও সেগুলিকে গুরুত্ব দিতে নারাজ যোগী প্রশাসন। পুণ্যার্থীদের সতর্ক করার জায়গায় মুখ্যমন্ত্রী বুক ফুলিয়ে বলছেন, “এই জল আচমনের যোগ্য।” আবার বিধানসভায় দাঁড়িয়ে যোগী বলছেন, “৫৬.২৫ কোটির বেশি পুণ্যার্থী এ পর্যন্ত প্রয়াগরাজে পুণ্যস্নান করেছেন। যখন কেউ সনাতন ধর্ম, মা গঙ্গা, ভারত কিংবা মহাকুম্ভ নিয়ে ভিত্তিহীন অভিযোগ অথবা ভুয়ো ভিডিও দেখানো ওই ৫৬ কোটি মানুষের বিশ্বাস নিয়ে খেলা করা।”

এখন প্রশ্ন হচ্ছে মানুষের বিশ্বাস নিয়ে আদতে খেলছে কে? এই প্রশ্নটা আজ ব্যাপকভাবে প্রাসঙ্গিক। কারণ, গঙ্গার জল দূষণ নিয়ে যখন ভাবার সময় এসে গিয়েছে, তখন কেন্দ্রের রিপোর্টকে ধামাচাপা দেওয়ার চেষ্টা চালাচ্ছে যোগী প্রশাসন। শুধু পুণ্যার্থী জড়ো করা তো আর মহাকুম্ভের উদ্দেশ্য হতে পারে না, এর পাশাপাশি তাঁদের সুরক্ষা নিয়ে ভাবাটাও তো সরকারের দায়িত্বের মধ্যে পড়ে। তাহলে সব জেনেও কেন এই বিষয়টি নিয়ে উদাসীন উত্তরপ্রদেশের রাজ্য সরকার? এটাই এখন লাখ টাকার প্রশ্ন।

দেখুন আরও খবর:

The post সঙ্গমের জলে মলের ব্যাক্টেরিয়া ২০ গুণ! দেখুন ভয়ঙ্কর রিপোর্ট first appeared on KolkataTV.